სალვადორი

სალვადორი () — სახენწჷფო ცენტრალურ ამერიკას; რეგიონიშ არძოშე მორჩილი დო არძოშე მეჭედას დოხორელი ქიანა. ნანანოღა დო უდიდაში ნოღა რე - სან-სალვადორი. თაშნეშე ქიანაშ დო ცენტრალური ამერიკაშ მასშტაბით შანულამი კულტურული და კომერციული ნოღეფი რე - სანტა-ანა დო სან-მიგელი. სალვადორს ობჟათეშე უხურგანს რჩქალი ოკიანე, ბჟადალშე — გვატემალა, ოორუეშე დო ბჟაეიოლშე — ჰონდურასი. უკიდაში ბჟაეიოლი რეგიონი იდვალუაფუ ფონსეკიშ ჸუჯიშ წყარპიჯის, ნიკარაგუაშ მანგას. 2009 წანაშ მუნაჩემეფით, სალვადორიშ მახორობა დოხოლაფირო 5 744 113 ადამიერს აკმადგინანდჷ, ნამუშ უდიდაში ნორთი მეტისეფი რენა.

1892–2001 წანეფს, სალვადორიშ ერუანული ვალუტა კოლონი რდჷ, სოიშახ თის ააშ დოლარი გოთირანდუნ.

2010 წანას, სალვადორი ლათინური ამერიკაშ ვითი წიმი ულირი ქიანეფიშ რიცხუშა მიშმეშჷ ადამიერიშ გოვითარაფაშ ინდექსიშ მეჯინათ, ცენტრალური ამერიკაშ რეგიონს - უუჯგუშაში სუმ ქიანაშა. თე ფაქტი უმენტაშო გოთანჯუ მიმალი მალასიანი ინდუსტრიალიზაციაქ. 1992–2010 წანეფს, სალვადორიშ ტერიტორიაშ დოხოლაფირო 20% ტროპიკული დო ესვარილი ტყალეფით რდჷ ფორილი დო ორხველუდჷ თი მუსხირენ ქიანეფიშ რიცხუს, ნამუთ ჭვემაშ ტყალეფით რე ფორილი.World's Forests Rebounding, Study Suggests. News.nationalgeographic.com (2010-10-28). Retrieved on 2012-07-28.

ადმინისტრაციული დორთუალა

სალვადორი ირთუ 14 დეპარტამენტო, ნამუთ მუშჸურე დორთილი რე 262 მუნიციპალიტეტო.

რესურსეფი ინტერნეტის
Embassy of El Salvador in London  – Content rich site about every aspect of Salvadorean life, government, business, and politics.
Chief of State and Cabinet Members 
El Salvador entry at The World Factbook 
El Salvador  at UCB Libraries GovPubs
El Salvador profile from the BBC News.

სქოლიო


კატეგორია:ცენტრალური ამერიკაშ ქიანეფი
კატეგორია:ესპანურნინამი ქიანეფი
კატეგორია:გოეროშ მაკათური სახენწჷფოეფი
კატეგორია:ოორუე ამერიკაშ ქიანეფი